Kind se verbrande lyk in Reigerpark gevindArgieffoto Die gedeeltelik verbrande lyk van ‘n kind is op ‘n mynhoop in Reigerpark in Boksburg aan die Oos-Rand gevind. Kol. Noxolo Kweza, woordvoerder van die polisie, sê die liggaam is Saterdag gevind. “Die liggaam is deur ‘n verbyganger gevind en die polisie is ontbied. Ons is nou in die proses om die liggaam te identifiseer en die oorsaak van die kind se dood te probeer vasstel.” Kweza sê die polisie soek intussen steeds na ‘n 25-jarige man wat hulle moontlik kan bystaan in die ondersoek na die verdwyning van die driejarige Cuburne van Wyk. Cuburne is glo Woensdag ontvoer terwyl hy omstreeks 16:00 buite sy ouerhuis in die Ramaphosa-informele nedersetting gespeel het. Sy ouers het hom Donderdag as vermis aangemeld. Cuburne het ŉ blou sweetpakbroek met geel strepe op aangehad.